Asumer n tesnayt tamzrayt: tidyanin d tmeḍranin n umezruy n umussu aɣelnaw Azzayri. 1940-1962 1- Udem aɣelnaw yettbin-d mačči kan s uzarug agemnan, i yetthuddun amgired i d-yettilin ɣer tmadirt taberranit, maca ula s tlelli lqayen deg useḥbiber ɣef yixeddamen yesɛan izerfan igejdanen yemyekcamen d wid n tmurt n Lezzayer; 2- Lebni n tmehla mačči s yiferdisen i d-yulin seg umur amecṭuḥ n ṛṛaṣa ur nesɛedda ara takridt tamhersant, dima yettaɣ awal, maca s yiɣelnaẓriyen yumnen s umennuɣ aɣelnaw mgal sin n leḥrisat, win n usexdem inmetti d uɣunzu n ṛṛaṣa; 3- "Ajgu n tegrawla" ur yebni wara s yimɛelmen maca s taggayin-nniḍen n waṭas seg wid yettwaḥeqren (ixeddamen n lemxazen, lminat, ifellaḥen) wigi meṛṛa ruḥen d asfel n ugellid n tẓurin; 4- Afud n tegrawla, isazdeg tugnatin n sandika mačči kan mi yessuffeɣ yir lebɣi n temharsa tamaynut d leḥrara taɣelnawt swayes i d-tegla, maca ula s uheyyi n tegnatin ilaqen i usnerni n tegmat gar yixeddamen, ara yerren akkin aɣunzu; 5- Tigawt n sandika yeqqim aṭas aya deg yiwen ubrid aḍeyqan n usuter n tlufa tidamsanin akked tinmettiyin, twexxer ɣef tmuɣli tamatut, ur teqqim ara d ugur deg umennuɣ mgal tamhersa maca tessuzel amennuɣ ɣef tlelli d teɣdemt tanmettit; 6- Ixeddamen izzayriyen, ar ass-a mazal ttwaḥsaben d imeẓyanen ur uklalen ara tilelli, ur ilaq ara ad ṭṭfen kan imukan fessusen deg umussu anemlay afransis, maca ilaq ad mɛawanen akken ilaq akked umussu n yixeddame n Tefriqt Ugafa akked umaḍal; 7- UGSA – CGT ad d-yaweḍ wass ad truḥ am akken ruḥent tuddsiwin tt-yecban di Tunes d Lmaruk, iwakken ad teǧǧ amkan-is i UGTA i yesduklen yakk ixeddamen izzayriyen war meḥyaf.